Ռահման Մուստաֆաև

**Ռահման Սահիբ օղլի Մուստաֆաև** (, ), ադրբեջանցի դիվանագետ, Ռուսաստանի Դաշնությունում Ադրբեջանի արտակարգ և լիազոր դեսպան։

## Կենսագրություն
Ծնվել է 1963 թվականին Բաքվում խորհրդային դիվանագետի ընտանիքում։ 1985 թվականին գերազանցության դիպլոմով ավարտել է Մոսկվայի միջազգային հարաբերությունների պետական ինստիտուտը։

1993 թվականին դոկտորական ատենախոսություն է պաշտպանել «Իսլամը մուսուլմանական երկրներում պետությունների կառուցման տեսության և պրակտիկայի մեջ» թեմայով։ 2003-2005 թվականներին լեզվական կուրսեր է անցել ՌԴ ԱԳՆ դիվանագիտական ակադեմիայում։

1987 թվականի օգոստոսից աշխատել է ԽՍՀՄ ԱԳՆ Միջին Արևելքի և Հյուսիսային Աֆրիկայի բաժնում։

1988 թվականի փետրվարից մինչև 1992 թվականի մայիս ամիսն աշխատել է Սուդանում (Խարթում) ԽՍՀՄ (1991 թվականից՝ Ռուսաստանի) դեսպանությունում՝ զբաղեցնելով քարտուղար-կցորդի պաշտոնը։

1992 թվականի դեկտեմբերից մինչև 1993 թվականի փետրվար ամիսն զբաղեցրել է «Azadliq» թերթի արտաքին քաղաքականության բաժնի ղեկավարի պաշտոնը։

1993 թվականի փետրվարից եղել է Ադրբեջանի նախագահի աշխատակազմի մամուլի ծառայության ավագ խորհրդական։ 1994 թվականի հոկտեմբերից մինչև 1997 թվականի նույն ամիսը եղել է Ռուսաստանում Ադրբեջանի դեսպանության սկզբում երկրորդ, իսկ այնուհետ՝ առաջին քարտուղար։

1997 թվականի հոկտեմբերից մինչև 1999 թվականի նոյեմբեր ամիսը եղել է Ադրբեջանի մասնավորեցման պետական կոմիտեի միջազգային հարաբերությունների դեպարտամենտի տնօրեն։ 1999 թվականի դեկտեմբերից մինչև 2006 թվականի ապրիլ ամիսն էլ զբաղեցրել է Ռուսաստանում Ադրբեջանի դեսպանության քաղաքական խորհրդականի պաշտոնը։

2006 թվականի հունիսից եղել է Ադրբեջանի ԱԳՆ Եվրոպայի և Ամերիկայի դեպարտամենտի տնօրենի տեղակալ, իսկ ավելի ուշ՝ տնօրեն։ 2009 թվականի հոկտեմբերի 22-ին ստացել է արտակարգ և լիազոր դեսպանի դիվանագիտական աստիճան։

2009 թվականի հոկտեմբերի 22-ից մինչև 2017 թվականի հունիսի 23-ը զբաղեցրել է Հունաստանում Ադրբեջանի դեսպանը պաշտոնը։ Միաժամանակ՝ 2010 թվականի նոյեմբերի 2-ից 2017 թվականի հունիսի 23-ը զբաղեցրել է նաև Ալբանիայում Ադրբեջանի դեսպանի պաշտոնը։

2017 թվականի հունիսի 23-ից 2022 թվականի հոկտեմբերի 17-ն էլ եղել է Ֆրանսիայում Ադրբեջանի դեսպանը։ Իսկ արդեն նույն տարվա հոկտեմբերի 5-ից 2022 թվականի հոկտեմբերի 17-ը նաև Սուրբ Աթոռում և Մոնակոյում Ադրբեջանի դեսպանը։

2022 թվականի հոկտեմբերի 17-ից 2024 թվականի հոկտեմբերի 1-ն էլ զբաղեցրել է Նիդերլանդներում Ադրբեջանի դեսպանի պաշտոնը։ Մուստաֆաևը հոլանդական իշխանություններին հավատարմագրերը հանձնել է 2022 թվականի նոյեմբերի 30-ին։ 2022 թվականի դեկտեմբերի 28-ից մինչև 2024 թվականի հոկտեմբերի 1-ը եղել է նաև Քիմիական զենքի արգելման կազմակերպությունում Ադրբեջանի մշտական ներկայացուցիչը։

2024 թվականի հոկտեմբերի 1-ին Ռահման Մուստաֆաևը նշանակվել է Ռուսաստանի Դաշնությունում Ադրբեջանի արտակարգ և լիազոր դեսպան։ Հավատարմագրերը հանձնել է 2024 թվականի նոյեմբերի 5-ին։

Բացի ադրբեջաներենից, տիրապետում է նաև անգլերենին, ֆրանսերենին, հունարենին, արաբերենին և ռուսերենին։

## Պարգևներ
* Լեհաստանի Հանրապետությանը արժանիքների շքանշանի շքանշանակակիր (2009 թվականի հունիսի 25, Լեհաստան)՝ Լեհաստանի Հանրապետության և Ադրբեջանի Հանրապետության միջև համագործակցության զարգացման մեջ ունեցած ներդրումների համար,
* Ադրբեջանի ԱԳՆ պատվոգիր (2014),
* «Հայրենիքին մատուցած ծառայությունների համար» III աստիճանի շքանշան (2019 թվականի հուլիսի 9)՝ Ադրբեջանի Հանրապետության դիվանագիտական ծառայության մարմիններում արգասաբեր գործունեության համար։

## Ծանոթագրություններ

## Արտաքին հղումներ
* Դեսպանի էջը Նիդերլանդներում Ադրբեջանի դեսպանության պաշտոնական կայք էջում 

Կատեգորիա:Ադրբեջանի պետական գործիչներ
Կատեգորիա:Ադրբեջանցի դիվանագետներ